stanford-oval/wikipedia huggingface dataset:
בואנה ויסטה קלאב
שירים המופיעים בסרט (על פי סדר הופעתם)

צ'אן צ'אן (קומפאי סגונדו)
סילנסיו (רפאל הרננדז)
צ'אטנוגה צ'ו צ'ו (הארי ווארן ומאק גורדון)
דוס גרדניאס (איסולינה קרילו)
ונטה אניוס (מריה תרסה ורה)
אי טו קה הס הצ'ו (אוסביו דלפין)
בלאק בוטום (ריי הנדרסון, לו בראון, בי. ג'י דה סילבה)
סיבוני (ארנסטו לקואונה קסדו)
אל קרטרו (חוזה גיארמו פורטבלס קסדה דל קסטילו)
קינפואגוס (ויקטור ליי)
בגין דה בגווין (קול פורטר)
בואנה ויסטה סושיאל קלאב (אורסטס לופז, ממציא ריקוד הממבו בשנת 1937)
מנדינגה, הידוע גם כבילונגו (גיארמו רודריגז פיפה)
קנדלה (פוסטינו ארמס)
קנצ'ולו (ישראל קצ'או לופז, אביו של קאחיטו)
אל קוארטו דל טולה (סרג'יו סיאבה)
גאטקה קמפסינו (סליה רומרו)
נואסטרה אולטימה סיטה (פוררו אסתר)
קיזס, קיזס, קיזס (בולרו מאת אוסואלדו פארס)
הערות שוליים

↑  Buena Vista Social Club, הניו יורק טיימס, אוכזר 3 בספטמבר 2015.
| --- | --- |
בקרת זהויות :  BnF: cb135576077 (data)  GND: 4589956-3  SUDOC: 052486451  VIAF: 316755639   WorldCat (עם VIAF): 316755639
בוניפאצ'ו, רוזן סבויה

בוניפאצ'ו, רוזן סבויה (באיטלקית: Bonifacio di Savoia; ‏1245 – 7 ביוני 1263), היה רוזן סבויה בין השנים 1253–1263.
ביוגרפיה

בוניפאצ'ו נולד בשנת 1245 בשיאמברי, לאמדאו הרביעי, רוזן סבויה ולססיל מבו, בתם של בארה הראשון, הלורד של בו וסיביל ד'אנדוז.
בשנת 1253 מת אביו אמדאו הרביעי, רוזן סבויה, ובוניפאצ'ו עלה לשלטון במקומו. אולם מכיוון שהיה קטין, שימשו אמו ססיל מבו ודודו טומאסו השני, רוזן סבויה כעוצרי הרוזנות. דודיו האחרים ניסו בתחילה לחלק את הרוזנות ביניהם, אולם לבסוף הוסכם להמשיך עם ההחלטה שהתקבלה בשנת 1234, ולפיה הם ישלטו על נחלות כחלק מהרוזנות, ואף התווספו להם עוד נחלות כפיצוי. בשנת 1259 מת דודו טומאסו השני, רוזן סבויה, ואמו נשארה עוצרת הרוזנות לבדה.
בוניפאצ'יו ניהל כמה מערכות בפלנדריה ובפיימונטה, אולם לא נחל בהם הצלחה. בספטמבר 1262 הביע ראול השני, רוזן ז'נבה את נאמנותו בפני בוניפאצ'ו. ב-7 ביוני 1263 נהרג בוניפאצ'ו בקרב בטורינו, ודודו פייטרו השני, רוזן סבויה עלה לשלטון במקומו.
בונים סירה

| --- | --- |

פתיח הסרט
 בימוי:  בן שרפסטין
 הופק בידי:  וולט דיסני
 מדבבים:  וולט דיסני קלרנס נאש פינטו קולביג מרסלייט גארנר
 מוזיקה:  לי הרליין 
 אנימטור:  פרנצ'י דה טרמודן לואי שמיט צ'אק קאוץ׳ קלייד ג'רונימי אדי סטריקלנד ארצ'י רובין דון פטרסון פול סטרפילד
 מדינה:  ארצות הברית ארצות הברית
 חברת הפקה:  וולט דיסני הפקות
 חברה מפיצה:  RKO Radio Pictures
 שיטת הפצה:  וידאו על פי דרישה 
 הקרנת בכורה:  25 בפברואר 1938
 משך הקרנה:  7 דקות
 שפת הסרט:  אנגלית
 סוגה:  סרט קצר, סרט הנפשה, סרט קומדיה, סרט לכל המשפחה, סרט מוזיקלי
 דף הסרט ב־IMDb
 
בונים סירה (באנגלית: Boat Builders) הוא סרט הנפשה קצר אמריקאי משנת 1938 שהופק על ידי וולט דיסני הפקות והופץ על ידי RKO Radio Pictures. הסרט בוים על ידי בן שרפסטין ומציג את מיקי מאוס, דונלד דאק וגופי (בדיבובם של וולט דיסני, קלרנס נאש ופינטו קולביג, בהתאמה) הבונים סירה מתוך ערכת עשה זאת בעצמך. זהו הסרט הקצר ה-99 בסדרת סרטי "מיקי מאוס" שיצאו לאקרנים והראשון באותה השנה.
בשנת 2007, הסרט ליווה את יציאת "לפגוש את הרובינסונים" לבתי הקולנוע.
עלילה

מיקי מאוס יחד עם חבריו דונלד דאק וגופי מנסים לבנות סירה, לה הם קוראים המלכה מיני, שעשויה מחלקים מתקפלים (ההוראות פשוט אומרות "כדי לבנות סירה צריך רק לחבר את החלקים" דבר ש"כל ילד יכול"). למרות שהם נתקלים בבעיות תוך כדי; דונלד נאבק לצבוע את הגה הכיוון תוך שמיקי (ללא ידיעה) ממשיך לסובב אותו וגופי שחושב בטיפשותו שגליף החרטום בדמוי הבת ים הוא אישה אמיתית. הפלגת הבכורה שלהם מתבררת גם כאחרונה, כאשר הסירה קורסת ומתפרקת כשהיא יוצאת להפלגתה, הודות למיני מאוס שכדי להשיק את הסירה, היא הכתה בדופן באמצעות בקבוק שמפניה קצת יותר מדי חזק.
דמויות ומדבבים

מיקי מאוס – וולט דיסני
דונלד דאק – קלרנס נאש
גופי – פינטו קולביג
מיני מאוס – מרסלייט גארנר
קלרבל הפרה
הוראס הורסקולר
מורטי ופרדי פילדמאוס
הסרט הופץ בישראל בדיבוב עברי, כשעל מלאכת הדיבוב הייתה אחראית שפרירה זכאי.
הערות שוליים

↑  Kaufman, J.B.; Gerstein, David (2018). Walt Disney's Mickey Mouse: The Ultimate History. Cologne: Taschen. ISBN 978-3-8365-5284-4.
1 2  "Boat Builders". www.bcdb.com, April 12, 2012
↑  Lenburg, Jeff (1999). The Encyclopedia of Animated Cartoons. Checkmark Books. pp. 107–109. ISBN 0-8160-3831-7. נבדק ב-6 ביוני 2020. {{cite book}}:  (עזרה)
↑  Peter Sciretta (מרץ 23, 2007). "3D Meet the Robinsons Advertisement, Featurette, and Fun Facts". /Film. אורכב מ-המקור ב-יולי 11, 2010. נבדק ב-מרץ 31, 2007.
↑  Grant, John (1998). Encyclopedia of Walt Disney's Animated Characters (2nd ed.). Hyperion. p. 33. ISBN 978-0786863365.
באזי

| --- | --- |

 לידה:  28 באוגוסט 1997 (בן 27) קנטון, ארצות הברית 
 שם לידה:  אנדרו באזי
 מוקד פעילות:  ארצות הברית 
 תקופת הפעילות:  מ-2013 
 מקום לימודים:  Plymouth-Canton Educational Park 
 סוגה:  מוזיקת פופ 
 שפה מועדפת:  אנגלית 
 חברת תקליטים:  אטלנטיק רקורדס 
 bazziofficial.com
 פרופיל ב-IMDb
 
אנדרו באזי (באנגלית: Andrew Bazzi; נולד ב-28 באוגוסט 1997), הידוע בשם הבמה באזי (Bazzi)‏, הוא זמר-יוצר ומפיק מוזיקלי אמריקאי ממוצא לבנוני.
ביוגרפיה

באזי נולד ב-28 באוגוסט 1997 בקנטון (אנ'), מישיגן, ארצות הברית, לאמא אמריקאית ואבא לבנוני. בילדותו, הוא למד לדבר ערבית ולנגן בקאזו, עוד וגיטרה. ב-2012 החל לפרסם גרסאות כיסוי בערוץ היוטיוב שלו. הוא למד בפארק החינוך פלימות'-קנטון. בנובמבר 2014 עבר לגור בלוס אנג'לס, קליפורניה, כדי להמשיך בקריירה המוזיקלית שלו. הוא סיים את לימודיו בבית הספר התיכון סנטה מוניקה (אנ') ב-2015.
השפעותיו המוזיקליות של באזי הם ג'סטין טימברלייק, ברייסון טילר, דוראן דוראן, מייקל ג'קסון ו-Guns N' Roses‏.
קריירה

באזי יצר את חשבון ה-Vine שלו ביולי 2013. בספטמבר 2015, הוא היה האמן הראשון שהוציא סינגל כלשהו ("Bring You Home") דרך Vine.‏ ב-2016 הוא התארח בסינגל "Fun" של Fancy Cars‏.
ב-2 ביולי 2017, הוא הוציא את הסינגל "Beautiful".‏ הסינגל הגיע בשיאו למקום ה-15 באוסטרליה, למקום ה-79 בגרמניה, למקום ה-92 בשווייץ, ולמקום ה-19 במצעד השירים מתחת להוט 100.
ב-12 באוקטובר 2017, הוא הוציא את הסינגל "Mine".‏ הסינגל הגיע בשיאו למקום החמישי בדנמרק, למקום השמיני בלבנון, למקום הרביעי בשוודיה, למקום ה-21 במצעד הסינגלים הבריטי ולמקום ה-11 בבילבורד הוט 100.
ב-12 באפריל 2018, הוא הוציא את אלבום האולפן הראשון שלו, Cosmic.
ב-2 באוגוסט 2018, הוא הוציא חידוש לשיר "Beautiful", ביחד עם קמילה קביו. החידוש הגיע בשיאו למקום השלישי בלבנון, למקום הרביעי ברומניה, למקום ה-33 במצעד הסינגלים הבריטי ולמקום ה-26 בבילבורד הוט 100.
ב-4 באפריל 2019, הוא הוציא את הסינגל "Paradise".‏ הסינגל הגיע בשיאו למקום ה-29 באירלנד, למקום ה-17 בלטביה, למקום ה-14 בליטא, למקום ה-64 במצעד הסינגלים הבריטי, ולמקום ה-91 בבילבורד הוט 100.
ב-13 ביוני 2019, הוא הוציא בשיתוף פעולה עם 21 סבאג' את הסינגל "Focus". הסינגל הגיע בשיאו למקום ה-92 באוסטרליה, למקום ה-61 בליטא, למקום ה-17 בניו זילנד ולמקום ה-24 במצעד השירים מתחת להוט 100.
ב-8 ביולי 2019, הוא הוציא את הסינגל "I.F.L.Y.". הסינגל הגיע, בשיאו, למקום ה-41 באוסטרליה, למקום ה-85 בקנדה, למקום ה-75 באירלנד, למקום ה-28 בניו זילנד ולמקום ה-61 ברולינג סטון טופ 100.
ב-8 באוגוסט 2019, הוא הוציא את המיקסטייפ הראשון שלו, Soul Searching.
ב-4 באוגוסט 2023 השתתף בסינגל "Strings" של MAX יחד עם Jvke.
חיים אישיים

באזזי גר בלוס אנג'לס, קליפורניה, ארצות הברית. הוא דיבר בפתיחות על מאבקיו בבריאות הנפש ושימוש בסמים בזמן הסגרים במהלך מגפת הקורונה. בציוץ שכתב בטוויטר, הוא הצהיר כי: "נתתי לבעיית סמים לצאת משליטה, השעמום שלי נעלם."
דיסקוגרפיה > אלבומי אולפן

2018: Cosmic
דיסקוגרפיה > מיקסטייפים

2019: Soul Searching
הופעות

כמופע חימום
2018: קמילה קביו – Never Be the Same Tour
2018: ג'סטין טימברלייק – The Man of the Woods Tour
סיבובי הופעות
2018: The Cosmic Tour
2019: Bazzi Live in Asia
פרסים ומועמדויות

| שנה | פרס | קטגוריה | עבודה מועמדת | תוצאה | הערות |
| --- | --- | --- | --- | --- | --- |
| 2018 | פרסי הווידאו קליפים של MTV | האמן החדש הטוב ביותר | עצמו | מועמדות |  |
| 2018 | פרסי BreakTudo | אמן בעלייה | עצמו | מועמדות |  |
| 2018 | פרסי המוזיקה של MTV אירופה | האמן החדש הטוב ביותר | עצמו | מועמדות |  |
| 2018 | פרסי המוזיקה של MTV אירופה | הפוש-אקט הטוב ביותר | עצמו | מועמדות |  |
| 2019 | פרסי המוזיקה של iHeartRadio | אמן הפופ החדש הטוב ביותר | עצמו | מועמדות |  |
| 2019 | פרס המוזיקה של בילבורד | האמן החדש המוביל | עצמו | מועמדות |  |
| 2019 | פרסי הפופ של BMI | שיר זוכה פרסים | "Mine" | זכייה |  |
בויאקה

ערך זה עוסק במחוז בקולומביה. אם התכוונתם למשמעות אחרת, ראו .
ביואקה (בספרדית: Boyacá) הוא אחד מ-32 המחוזות של קולומביה. המחוז נמצא במרכז קולומביה והוא גובל במחוזות סנטנדר ונורטה דה סנטנדר בצפון, במדינת ונצואלה ובמחוז אראוקה בצפון-מזרח, בקסנרה במזרח, בקונדינמרקה בדרום, ובקלדס ובאנטיוקיה במערב.
המחוז משתרע על שטח של 23,189 קמ"ר. במחוז מתגוררים כ-1.3 מיליון תושבים (הערכה ל-2017). בירת המחוז היא טונחה.
היסטוריה

בתקופה הפרה-קולומביאנית האזור היה אחד המוקדים של בני המואיסקה, ששלטו במרכז קולומביה המודרנית. המואיסקה היו מחולקים לשלוש קבוצות עיקריות, והקבוצה הצפונית שלהם התרכזה סביב העיר אונסה (אנ'), שעל חורבותיה קמה טונחה.
ב-1537 האזור נכבש על ידי הקונקיסטאדור הספרדי גונסאלו חימנס דה קסדה, שחילק את הילידים לאחר מכן לאנקומיינדות. טונחה הוקמה שנים ספורות לאחר מכן והיא הפכה לאחד המוקדים האזוריים של השלטון הקולוניאלי.
במהלך המסע של סימון בוליבר לשחרור האזור מידי האימפריה הספרדית בתחילת המאה ה-19 נערכו באזור כמה קרבות חשובים, כמו קרב בויאקה (אנ') וקרב ביצת ורגאס (אנ') ב-1819. תוך שנים ספורות רפובליקת קולומביה הגדולה קיבלה את עצמאותה ונוצר מחוז בויאקה שכלל חלקים נרחבים מקולומביה המודרנית ושבירתו הייתה טונחה.
ב-1830 הרפובליקה פוצלה והאזור נכלל ברפובליקת גרנדה החדשה. מאז היו באזור לא מעט שינויים מנהליים עד ב-1857 הרפובליקה הפכה לפדרלית והאזור נכלל במדינת בויאקה, שכללה חלקים נרחבים במזרח קולומביה ושבירתה הייתה טונחה. ב-1863 הרפובליקה הפכה לארצות הברית של קולומביה והמדינות המקוריות המשיכו להתקיים. ב-1886 ארצות הברית של קולומביה הפכה לרפובליקת קולומביה הלא-פדרלית והמדינה הפך למחוז בויאקה.
ב-1890 צורפה למחוז טריטוריית ואסקס (ספ'), בשטחים של היישובים פוארטו בויאקה, אוטנצ'ה וסן פבלו דה בורבור במערב המחוז, שלא השתייכה לאף מחוז והייתה במחלוקת בין מחוזות בויאקה וקונדינמרקה. בעשורים שלאחר מכן פוצלו מהמחוז יחידות שלטוניות שבסופו של דבר הפכו למחוזות אראוקה וקסנרה.
כלכלה

מקור ההכנסה המרכזי של המחוז הוא "המסדרון התעשייתי של בויאקה" (ספ'), המכיל 13 רשויות מקומיות במרכז המחוז, בהם גם הבירה טונחה, ואחראי למרבית הייצור התעשייתי במחוז. במידה פחותה יותר יש הסתמכות על חקלאות, הכוללת בעיקר גידול קנה סוכר וקפה, גידול מקנה וכרייה.
חלוקה מנהלית

בדומה לחלק גדול ממחוזות קולומביה, יש למחוז חלוקה מנהלית נוספת מלבד החלוקה לרשויות מקומיות והוא מחולק ל-13 פרובינציות (Provincias) ושני אזורים בעלי צביון מיוחד כדלהלן:
| שם | שם בספרדית | עיר בירה | מספר רשויות מקומיות |
| --- | --- | --- | --- |
| גוטיירס | Gutiérrez | אל קוקוי | 6 |
| צפון | Norte | סואטה | 9 |
| טונדמה | Tundama | דואיטמה | 9 |
| ולדרמה | Valderrama | סוצ'ה | 7 |
| לה ליברטד | La Libertad | לאברנסאגראנדה | 4 |
| סוגמוקסי | Sugamuxi | סוגמוסו | 13 |
| לנגופה | Lengupá | מירפלורס | 6 |
| ניירה | Neira | גרגואה | 6 |
| מזרח | Oriente | גואטקה | 8 |
| מארקס | Márquez | רמיריקי | 10 |
| מרכז | Centro | טונחה | 15 |
| ריקאורטה | Ricaurte | מוניקירה | 13 |
| מערב | Occidente | צ'יקינקירה | 15 |
| אזור הגבול | Distrito Fronterizo | קובארה | 1 |
| אזור ניהול מיוחד | Zona de Manejo Especial (ZMEB)‎ | פוארטו בויאקה | 1 |
הערות שוליים

↑  בויאקה באתר האגודה הגאוגרפית של קולומביה (בספרדית).
| מחוזות קולומביה |
| --- | --- | --- |
| מחוז הבירה | בוגוטה |  |
| מחוזות | אטלאנטיקו • אמסונאס • אנטיוקיה • אראוקה • בויאקה • בוליבר • גואאיניה • גואביארה • ואופס • ואיה דל קאוקה • וילה • ויצ'דה • טולימה • לה גואחירה • מגדלנה • מטה • נורטה דה סנטנדר • נריניו • סוקרה • סן אנדרס ופרובידנסיה • סנטנדר • ססאר • פוטומאיו • צ'וקו • קאוקה • קונדינמרקה • קורדובה • קינדיו • קלדס • קסנרה • קקטה • ריסרלדה |  |
| --- | --- |
בקרת זהויות :  NLI: 987007559641305171  BnF: cb12161354v (data)  LCCN: n80013621  MusicBrainz: 2f2deded-349a-4d3a-8582-8f6c36421574  NKC: ge775293   WorldCat (עם LCCN): n80-013621 
חלוקת המחוז לפרובינציות.
בדיקת סאונד

בדיקת סאונד היא ההכנה שמתרחשת לפני קונצרט, נאום או הופעה דומה כדי להתאים את הסאונד במערכת ההגברה של המקום. המבצע וטכנאי הקול עוברים על חלק קטן מההופעה הקרובה כדי להבטיח שהמערכת מפיקה סאונד ברור ומכוונות לווליום המתאים. בדיקת מיקרופון ייקרא כאשר ההכנה תיושם על מיקרופונים בלבד.
בדיקות סאונד חשובות במיוחד עבור מופעי מוזיקת רוק והופעות אחרות המסתמכות במידה רבה על מערכות חיזוק קול.
תהליכים

בדיקות סאונד נערכות בדרך כלל לפני כניסת הקהל למקום ההופעה. בדיקת הסאונד עשויה להתחיל עם קטע הקצב, ולאחר מכן להמשיך לקטע המנגינה והסולנים. לאחר שהושלמו התאמות טכניות על ידי טכנאי הקול, המבצעים עוזבים את הבמה והקהל נכנס למקום ההופעה. מאחר שהאקוסטיקה של מקום לעיתים קרובות משתנה מעט ברגע שהוא מתמלא בקהל, טכנאי הקול צריך יהיה לבצע שינויים קלים בהגדרות וברמות מערכת הקול ברגע שהקהל נמצא שם.
כאשר יש יותר מאמן אחד שמופיע, בדיקת הסאונד עשויה להיות מסובכת יותר.
הערות שוליים

↑  Vasey, John (1999). Concert sound and lighting systems. Massachusetts: Butterworth-Heinemann. p. 93. ISBN 0-240-80364-7. ארכיון מ-2022-10-15. נבדק ב-2022-06-30.
↑  Shih, Patricia (2003). Gigging: A practical guide for musicians. New York: Allworth Press. pp. 118. ISBN 1-58115-275-2.
אשלגן פרמנגנט

| --- | --- |

הדמיית מבנה מולקולרי
 
 גבישי אשלגן פרמנגנט
 שמות נוספים:  קליום פרמנגנט קאלי אשלגן על-מנגנאט פרמנגנאט האשלגן פרמנגנאט האשלג
 כתיב כימי:  KMnO₄ 
 מסה מולרית:  158.034 גרם/מול
 מראה:  גבישים חדים בצבע סגול-ארד-אפרפר
 מספר CAS:  ‏7722-64-7
 צפיפות:  2.703 גרם/סמ"ק
 מצב צבירה:  מוצק
 מסיסות:  76 גרם לליטר (ב25°C)
 טמפרטורת היתוך:  240 °C   513.15 K
 אנתלפיית התהוות סטנדרטית:  813.4- קילוג'ול למול
 אנטרופיה מולרית תקנית:  171.7 ג'ול למול למעלה
 NFPA 704:       0 OX 2 1 
 
אשלגן פֶּרְמַנְגָּנָט הקרוי גם קליום פרמנגנט ואשלגן על-מנגנטי (אנגלית: Potassium permanganate, לטינית: Kalium permanganate, ומכאן שמו העממי קאלי) הוא תרכובת כימית אי-אורגנית, בעלת הנוסחה הכימית KMnO4, המהווה מלח, המורכב מ- +K ויונים של −MnO4, שהוא מחמצן חזק. כשהחומר נמס במים, נוצרת תמיסה בצבע סגול חזק, שלאחר אידויה, נותרים גבישים מנסרתיים נוצצים בצבע שחור-סגול. בתרכובת זו, נמצא המנגן בדרגת חמצון 7+.
ייצור

חומר הגלם לייצור אשלגן פרמנגנט הוא מנגן דו-חמצני המותך עם אשלגן הידרוקסידי ומחומם באוויר או עם מקור חמצן אחר לקבלת אשלגן פרמנגנט K2MnO4 (המנגן בדרגת חמצון 6+)
2MnO_{2}+4KOH+O_{2}\rightarrow 2K_{2}MnO_{4}+2H_{2}O
החלפת אשלגן הידרוקסיד בנתרן הידרוקסידי מביאה לתוצר שונה בו דרגת החמצון של המנגן 5+. תוצר התגובה מחומצן באלקטרוליזה בסביבה בסיסית לקבלת אשלגן פרמנגנט
{\ce {2K_2MnO_4 + 2H_2 O -> 2KMnO_4 + 2KOH +H_2}}
ניתן לחמצן אשלגן מנגנט לפרמנגנט באמצעות גז כלור
2K_{2}MnO_{4}+Cl_{2}\rightarrow 2KMnO_{4}+2KCl
וכן בתגובת דיספרופורציונציה עם חומצת מימן כלורי
{\ce {3K_2 MnO_4 +4HCl -> 2KMnO_4 +MnO_2 + 2H_2 O + 4KCl}}
ייצור > תגובות

ב-240°C אשלגן פרמנגנט מתפרק לאשלגן מנגנט K2MnO4 מנגן דו-חמצני אשלגן חמצני וחמצן
10KMnO_{4}\rightarrow 7K_{2}MnO_{4}+3MnO2+2K_{2}O+6O_{2}
בטמפרטורה גבוהה יותר מתרחש פירוק נוסף של התוצר
{\ce {2K_2MnO_4-> 2MnO_2 + 2K_2O + O_2}}
אשלגן פרמנגנט מגיב עם אלקנים והתוצר הוא דיאול (2 קבוצות כהל על הפחמנים שיהיו קשורים בקשר הכפול)
אשלגן פרמנגנט מחמצן אלדהידים לחומצות קרבוקסיליות  5RCHO+2KMNO_{4}+3H_{2}SO_{4}\rightarrow 5RCOOH+3H_{2}O+K_{2}SO_{4}+2MnSO_{4}
שימושים (תמצית)

חומר חיטוי כללי
חומר חיטוי למים
חומר חיטוי רפואי
חומר עזר לדיאגנוסטיקה פתולוגית
מגיב (ריאגנט) חשוב בסינתזות אורגניות - לדוגמה: משמש לחמצון של כהלים ראשוניים לחומצות קרבוקסיליות, וכהלים שניוניים לקטונים.
שימור פירות בעת הובלה ואחסון (סופח אתילן)
כעזר להדלקת אש בערכות הישרדות (בשל היותו מחמצן חזק)
הערות שוליים

↑  אַשְׁלְגָן עַל-מַנְגָּנָטִי במילון צילום (תשכ"ח), באתר האקדמיה ללשון העברית
ערך זה הוא קצרמרבנושא כימיה. אתם מוזמנים לתרום לוויקיפדיה ו.
תגובת אשלגן פרמנגנט עם אלקן.
בית ספר מירון תל אביב

| --- | --- |

האגף החדש של בית ספר מירון ספטמבר 2016
 בית ספר יסודי
 השתייכות:  ממלכתי דתי
 תקופת הפעילות:  1957–הווה (כ־67 שנים) 
 שכבות לימוד:  א'-ו'
 מספר כיתות:  13
 בעלי תפקידים
 מנהלת:  מאיה טרבלסי
 באחריות:  עיריית תל אביב-יפו
 סגל:  25
 תלמידים
 :  292
 מיקום
 מיקום:  רח' שלומציון המלכה 65, תל אביב-יפו
 מדינה:  ישראל ישראל
 קואורדינטות:  32°05′42″N 34°47′20″E﻿ / ﻿32.095°N 34.78888889°E﻿ / 32.095; 34.78888889
 בית ספר מירון
  מפת מיקום  מפה דינמית   (למפת תל אביב מוגדלת) בית ספר מירון(למפת תל אביב רגילה) בית ספר מירון(למפת גוש דן רגילה) בית ספר מירון(למפת גוש דן מוגדלת) בית ספר מירון  he בית ספר מירוןhe בית ספר מירוןמפת  צפון __ תל אביב (in English: Tel Aviv) [‌גוש דן וסביבותיו‌]מצפון: __ רמת השרון (in English: Ramat HaSharon), __ הרצליה (in English: Herzliya) ממזרח: __ פתח תקווה (in English: Petah Tikva), __ בני ברק (in English: Bnei Brak), __ רמת גן (in English: Ramat Gan) ממערב: הים התיכון (in English: PAM) tabBackground:;tabBorder:#aaa;defaultTab:0;
 
בית ספר מירון הוא בית ספר יסודי ממלכתי דתי הנמצא בצפון תל אביב, על גדות הירקון.
היסטוריה

בית הספר נוסד בשנת 1957 כצריף ועבר למבנה קבע בשנת 1960. בית הספר מחנך לאחריות ומעורבות הדדית, יצירת קשר ושותפות עם הקהילה, והוא נבחר להוביל יוזמה חינוכית בתחום הסייבר.[דרוש מקור] תוכנית הסייבר בבית הספר משלבת את הטמעת ערכי "דרך ארץ" ו"אהבת הארץ" בזיקה למעגלי השייכות בתחומי הדעת השונים. התוכנית תורמת להוראת מקצועות היהדות בדרכים מגוונות של למידה בסביבה מתוקשבת.
קמפוס בית הספר מכיל את האגף הצפוני שהוקם בשנת 1960 שבו נמצאים חלק מחדרי הכיתות, המזכירות וחדרי ההנהלה, ואת האגף הדרומי החדש שנחנך בספטמבר 2016. אגף זה כולל שתי קומות של כיתות לימוד ומעבדות המאורגנות סביב חצר פנימית מקורה וכן אולם ספורט הנמצא בקומה השלישית ומיועד לשימושם של תלמידי בית הספר ולשימוש הקהילה בשעות אחה"צ והערב. המבנה תוכנן על ידי האדריכלים מוטי בודק ודנה אוברזון.
גלריה

האגף הצפוני הישן
מבט מערבה
מבט מגג המבנה לדרום מזרח
ביה

| --- | --- |

 תפקיד:  התגלמות הכוח
 תרבות:  דת יוון העתיקה 
 אב:  פאלאס 
 אם:  סטיקס 
 אחים:  ניקה, קראטוס, זלוס 
 
ערך זה עוסק באלה יוונית. אם התכוונתם למשמעות אחרת, ראו .
ביה (ביוונית עתיקה: βία) היא התגלמות הכוח במיתולוגיה היוונית. ביה הייתה בתם של הטיטאן פאלאס וסטיקס, ואחותם של זלוס, ניקה וקראטוס. יחד עם אחיה נמנתה ביה עם בני הלוויה הקבועים של זאוס, לאחר שהם ואמם עמדו לצדו במלחמתו נגד הטיטאנים.
בוב מאיירס

| --- | --- |

מאיירס בשנת 2019
 לידה:  31 במרץ 1975 (בן 49) דנוויל, קליפורניה, ארצות הברית
 עמדה:  פאוור פורוורד
 גובה:  2.01 מטרים
 מכללה:  UCLA
 הישגים כשחקן
 זכייה באליפות ליגת המכללות (1995)
 קבוצות כג'נרל מנג'ר
 2012–:  גולדן סטייט ווריורס
 הישגים כג'נרל מנג'ר
 4 זכיות באליפות ה-NBA‏ (2015, 2017, 2018 ,2022)   2 זכיות בפרס מנהל העונה (2015, 2017)
רוברט מייקל "בוב" מאיירס (באנגלית: Robert Michael "Bob" Myers; נולד ב-31 במרץ 1975) הוא מנהל קבוצות כדורסל אמריקאי, אשר שימש כג'נרל מנג'ר של גולדן סטייט ווריורס מליגת ה-NBA.
קריירת מכללות

מאיירס נולד וגדל בעיר דנוויל שבאזור מפרץ סן פרנסיסקו, קליפורניה. בין השנים 1993–1997 למד מנהל עסקים וכלכלה באוניברסיטת קליפורניה בלוס אנג'לס (UCLA), ולאורך התקופה שיחק בקבוצת הכדורסל של האוניברסיטה בעמדת הפאוור פורוורד. בעונת 1994/1995 זכה עם הקבוצה בטורניר אליפות המכללות, ובעונת 1996/1997 העפיל עמה לשלב רבע הגמר של הטורניר ("NCAA Elite Eight"). לכל אורך קריירת המכללות מיעט לשחק, וקלע 1.4 נקודות בממוצע למשחק.
קריירה כסוכן

בשנת 1997 החל מאיירס לעבוד כסוכן שחקנים בסוכנות של ארן טלם, ובמקביל השלים תואר במשפטים באוניברסיטת לויולה מרימאונט אשר בלוס אנג'לס. בשנת 2000 מונה לסגן נשיא חברת הסוכנות, אשר הצטרפה בשנת 2006 ל-"Wasserman Media Group". ב-14 שנותיו כסוכן יִצג 19 שחקני כדורסל, בהם ברנדון רוי, טייריק אוונס, ברוק לופז ורובין לופז.
קריירת ניהול

באפריל 2011 מונה מאיירס לעוזרו של ג'נרל מנג'ר קבוצת גולדן סטייט ווריורס, לארי ריילי, וכשנה לאחר מכן החליפו בתפקיד. פעולותיו הראשונות כמנהל הקבוצה היו הבחירות בהריסון בארנס (בחירה שביעית), פסטוס אזילי (30) ודריימונד גרין (35) בדראפט 2012. בעונת 2012/2013 העפילו הווריורס לשלב הפלייאוף לראשונה מזה 6 עונות, והודחו בסיבוב השני מול סן אנטוניו ספרס (2–4).
בשתי העונות הבאות צירף את השחקנים הוותיקים אנדרה איגודלה ושון ליווינגסטון, ומינה את סטיב קר למאמן הקבוצה במקומו של מארק ג'קסון. בעונת 2014/2015 רשמו הווריורס את המאזן הטוב בליגה, 67–15, וזכו באליפות ה-NBA הרביעית בתולדות המועדון. בסיום אותה עונה זכה מאיירס בפרס מנהל השנה ב-NBA. בעונה העוקבת שברה גולדן סטייט את שיא הליגה עם 73 ניצחונות בעונה הסדירה, אך הפסידה בגמר ה-NBA מול קליבלנד קאבלירס (3–4).
לקראת עונת 2016/2017 חתמו בקבוצה השחקנים קווין דוראנט, דייוויד וסט, זאזה פאצ'וליה וג'בייל מגי, אשר סייעו לקבוצה לרשום מאזן 67–15. לכל אורך פלייאוף 2017 הפסידו הווריורס במשחק אחד בלבד, ובסופו זכו באליפות נוספת. מאיירס עצמו זכה פעם נוספת בפרס "מנהל השנה". בעונת 2017/2018 זכתה הקבוצה באליפות שנייה ברציפות, לאחר שגברה על הקאבלירס (4–0) בסדרת הגמר. בקיץ 2018 הצטרף לקבוצה הסנטר דמרקוס קאזינס, אשר סייע לווריורס להעפיל לגמר ה-NBA בפעם החמישית ברציפות.
בחודש מאי 2023 עזב את תפקידו, וכעבור שלושה חודשים מונה לפרשן ליגת ה-NBA ברשת הטלוויזיה ESPN.
הערות שוליים

↑  סטטיסטיקות קריירת המכללות של מאיירס, באתר sports-reference.com
↑  בוב מאיירס, באתר אוניברסיטת לויולה מרימאונט
↑  מאיירס עובר ל-NBA, באתר sportsbusinessdaily.com,‏ 25 באפריל 2011
↑  Bob Myers has had quite a hoop journey, באתר לוס אנג'לס טיימס, 22 בדצמבר 2012
↑  פעולותיו של מאיירס כג'נרל מנג'ר, באתר basketball-reference.com
↑  מאיירס זוכה בפרס מנהל השנה, באתר הווריורס, 26 ביוני 2017
| --- | --- |
בקרת זהויות :  LCCN: no2018015108  VIAF: 6006151837993920520003   WorldCat (עם VIAF): 6006151837993920520003
אסטרטגיית התנהגות

בתורת המשחקים, אסטרטגיית התנהגות (או תכסיס התנהגות) היא אסטרטגיה המתארת קבלת החלטה עבור כל מצב במשחק באופן בלתי תלוי. בניגוד לאסטרטגיה טהורה (או עירוב של טהורות), בה שחקן בוחר (או מגריל) מראש רצף של מהלכים, שחקן הנוקט באסטרטגיית התנהגות קובע רק הסתברות על מהלכים אפשריים בתוך קבוצות הידיעה שלו, ומגריל (לפי ההסתברות שקבע מראש) את המהלך המדויק שאותו יבצע רק בהגיעו לקבוצת הידיעה.
אסטרטגיות התנהגות מוגדרות למשחקים בצורה רחבה (השונה ממשחקים בצורה אסטרטגית) ולכן מגדירות צורת משחק שונה מזו של אסטרטגיות מעורבות\טהורות, ולא ניתן לתאר אחת באמצעות השנייה ולהפך. משפט קיון מתאר את המקרים בהם קיימת אסטרטגיית התנהגות שקולה לאסטרטגיה מעורבת נתונה, וכתוצאה מכך באילו מקרים קיים שיווי משקל באסטרטגיות התנהגות.
הגדרה

יהי  \Gamma  משחק בצורה רחבה. נסמן את קבוצות הידיעה של שחקן  i כך:  \left\{U_{i}^{1},U_{i}^{2},\ldots ,U_{i}^{k_{i}}\right\}. בכל קבוצת ידיעה  j נסמן את המהלכים האפשריים לשחקן  i מתוך הקבוצה ב  A\left(U_{i}^{j}\right).
אז אסטרטגיית ההתנהגות של שחקן  i היא וקטור של התפלגויות:  b_{i}\in \prod _{i=1}^{k_{i}}{\Delta \left(A\left(U_{i}^{j}\right)\right)}.

כל אסטרטגיית התנהגות  b_{i} מגדירה הסתברות על המהלכים  a\in A\left(U_{i}^{j}\right), המסומנת כך:  b_{i}\left(U_{i}^{j};a\right).
דוגמאות > אסטרטגיית התנהגות שאין לה שקולה מעורבת

דוגמה למשחק שבו אסטרטגיה מעורבת מביאה לטווח תוצאות שונה מאסטרטגיית התנהגות היא משחק "הנהג השכחן" (מאת פיצ'ון ורובינשטיין, 1997) משחק בו נהג נוסע על כביש ראשי ומבחין ביציאה, אך אינו זוכר אם כבר הבחין ביציאה בעבר (באופן פורמלי: שתי היציאות נמצאות באותה קבוצת הידיעה של השחקן). בכל מקרה, הוא יכול להמשיך ישר או לבחור לצאת. אם יבחר לצאת בראשונה, לא ירוויח כלום, אך בשנייה ירוויח 4 נקודות. אם לא ייצא לעולם ירוויח נקודה אחת.
כיוון שמטרת הנהג היא רווח, הוא ירצה להגדיל את סיכוייו לצאת ביציאה השנייה. באסטרטגיות טהורות אין לשחקן בכלל אפשרות לעשות זאת: אם יבחר לשחק "המשך", יפספס את שתי היציאות ויגיע לקצה הכביש. אם יבחר לשחק "צא", ייצא מיד בראשונה. מכיוון שתוצאה של אסטרטגיה מעורבת היא הגרלה על תוצאות של אסטרטגיות טהורות, התוצאה המקסימלית במשחק "הנהג השכחן" המתואר כאן היא 1 באסטרטגיות מעורבות.
לעומת זאת, באסטרטגיית התנהגות יוכל הנהג לקבוע הסתברות מראש, ולפיה להגריל את החלטותיו בכל נקודת החלטה מחדש, באופן בלתי תלוי בהגרלה הקודמת: אם יבחר, למשל, באסטרטגיה :  b=\left[{\frac {1}{3}}{\mbox{Exit}},{\frac {2}{3}}{\mbox{Drive}}\right] (כלומר, בכל פעם שייקרא לשחק בתוך קבוצת הידיעה היחידה שיש במשחק, יסע ישר בהסתברות  2/3 ויצא בהסתברות  1/3), יוכל להגיע ליעד (התוצאה 4) בהסתברות חיובית, ואז תהיה תוחלת התוצאות שלו:
וזו תוצאה גבוהה מזו שניתן להשיג באסטרטגיות מעורבות עבור המשחק.